ddrg/super_eurlex huggingface dataset:
(4)

Den Europæiske Fødevaresikkerhedsautoritet (EFSA) konkluderede i sin udtalelse af 14. december 2011 ( 2 ), at 6-fytase (EC 3.1.3.26) produceret af Aspergillus oryzae (DSM 22594) ikke har skadelige virkninger på dyrs eller menneskers sundhed eller på miljøet i forbindelse med de påtænkte anvendelsesformål, og at udnyttelsen af fosfor forbedres hos alle målarter gennem anvendelse af stoffet. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.
KOMMISSIONENS GENNEMFØRELSESFORORDNING (EU) Nr. 1012/2012 af 5. november 2012 om ændring af forordning (EF) nr. 2074/2005 og forordning (EF) nr. 1251/2008 for så vidt angår listen over vektorarter, sundhedsbestemmelserne og bestemmelserne om udstedelse af certifikat vedrørende epizootisk ulcerativt syndrom og for så vidt angår oplysningerne om Thailand i listen over tredjelande, hvorfra import af visse fisk og fiskevarer til EU er tilladt (EØS-relevant tekst) (EFT L 306, 6.11.2012, p.1)
(2)

Sanktionskomitéen under FN’s Sikkerhedsråd besluttede den 26. november 2012 at fjerne seks enheder fra listen over de personer, grupper og enheder, over for hvem indefrysningen af pengemidler og økonomiske ressourcer skal gælde.
5.

Bank Tejarat

Postadresse: Taleghani Br. 130, Taleghani Ave. P.O. Box: 11365 - 5416, TeheranTlf.: 88826690Tlx.: 226641 TJTA IR.Fax: 88893641Websted: http://www.tejaratbank.ir

►C1 Bank Tejarat er en delvis statsejet bank. Den har direkte lettet Irans nukleare bestræbelser. Bank Tejarat lettede for eksempel i 2011 overførslen af et tocifret millionbeløb i dollar for at bistå Irans Atomenergiorganisation (AEOI) (udpeget af FN) i dennes fortsatte bestræbelser på at erhverve sig yellowcakeuran. AEOI er den vigtigste iranske organisation for forskning og udvikling inden for nuklear teknologi og forvalter programmerne for fremstilling af fissilt materiale. Bank Tejarat har desuden bistået udpegede iranske banker med at omgå internationale sanktioner, for eksempel ved at deltage i forretninger, der inddrager FN-udpegede dækfirmaer i Shahid Hemmat Industrial Group. Bank Tejarat har endvidere gennem sine finansielle tjenesteydelser til den på EU's liste opførte Bank Mellat og Export Development Bank of Iran (EDBI) i de seneste par år støttet aktiviteterne i afdelinger og underordnede enheder i Den Islamiske Revolutionsgarde (IRGC), den på FN's liste opførte Defence Industries Organisation og det FN-udpegede MODAFL. ◄
(4)

For produktionsåret 2012/13 anslås det, at et kvantitativt loft på 650 000 tons, udtrykt i hvidt sukker, for eksport af sukker, der er fremstillet ud over kvoten, og 70 000 tons, udtrykt i tørstof, for eksport af isoglukose, der er fremstillet ud over kvoten, vil kunne dække markedsefterspørgslen.
(4)

For at sikre, at EU-fartøjerne kan fortsætte fiskeriet, er det i den nye protokol fastsat, at den kan anvendes midlertidigt af begge parter fra datoen for undertegnelsen, indtil procedurerne for den formelle indgåelse er afsluttet.
(2)

Kommissionens forordning (EF) nr. 620/2009 af 13. juli 2009 om forvaltning af et toldkontingent for import af oksekød af høj kvalitet ( 5 ) fastlægger reglerne for forvaltningen af det pågældende toldkontingent ved at anvende metoden »samtidig behandling« af ansøgninger om importlicenser, jf. artikel 144, stk. 2, litra b), i forordning (EF) nr. 1234/2007. De seneste erfaringer med forvaltningen af EU-toldkontingentet for oksekød af høj kvalitet viser, at der er behov for en bedre forvaltning af dette toldkontingent. Erfaringerne med »først til mølle«-princippet, som er omhandlet i artikel 144, stk. 2, litra a) i forordning (EF) nr. 1234/2007 har været positive i andre landbrugssektorer. For at forenkle administrationen og forhindre enhver form for spekulativ adfærd bør toldkontingentet for importen af oksekød af høj kvalitet med oprindelse i tredjelande derfor forvaltes i overensstemmelse med artikel 308a-308c, stk. 1, i Kommissionens forordning (EØF) nr. 2454/93 af 2. juli 1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF-toldkodeks ( 6 ), som fastlægger forvaltningsregler for toldkontingenter, der er baseret på den kronologiske rækkefølge, hvori toldangivelserne antages. Hvis importen forvaltes i henhold til disse bestemmelser, bør der ikke længere kræves nogen importlicens.
(2)

I henhold til artikel 53, stk. 1, litra b), og stk. 2, i forordning (EF) nr. 1186/2009 indrømmes der fritagelse for importafgifter for biologiske og kemiske stoffer, som indføres udelukkende i ikke-erhvervsmæssigt øjemed, og som er bestemt enten til offentlige eller almennyttige institutioner — eller til afdelinger af disse institutioner — eller til godkendte private institutioner, som har undervisning eller videnskabelig forskning som hovedbeskæftigelse. Der indrømmes imidlertid kun fritagelse for importafgifter for biologiske og kemiske stoffer, for hvilke der ikke er en tilsvarende produktion i Unionens toldområde, og som er opført på en liste udarbejdet efter proceduren i artikel 247a i Rådets forordning (EØF) nr. 2913/92 af 12. oktober 1992 om indførelse af en EF-toldkodeks ( 4 ).
(3)

Ernæringsanprisningen »uden tilsat sukker«, som er opført i bilaget til Europa-Parlamentets og Rådets forordning (EF) nr. 1924/2006 af 20. december 2006 om ernærings- og sundhedsanprisninger af fødevarer ( 5 ), er blevet brugt i forbindelse med frugtsafter i meget lang tid. I lyset af de nye krav til frugtsafters sammensætning, som fastsættes ved dette direktiv, vil denne anprisnings bortfald fra den ene dag til den anden efter en overgangsperiode måske have til følge, at det ikke umiddelbart er muligt at skelne klart mellem frugtsafter og andre drikke ud fra, hvorvidt der er tilsat sukker til produkterne, hvilket ville være til ulempe for frugtsaftsektoren. For at give industrien mulighed for at informere forbrugerne fyldestgørende bør det være muligt i en begrænset periode at anvende et udsagn, som indikerer, at frugtsaft ikke indeholder tilsat sukker.
(5)

EU-referencelaboratoriet for biers sundhed har fremlagt et dokument som udgangspunkt for pilotprojekter vedrørende overvågning af tab af honningbikolonier, »Basis for a pilot surveillance project on honey bee colony losses« (kan downloades på adressen http://ec.europa.eu/food/animal/liveanimals/bees/bee_health_en.htm), som giver medlemsstaterne retningslinjer for udarbejdelse af deres respektive overvågningsundersøgelser.
(1)

Et tredjeland kan i henhold til artikel 111b, stk. 1, i direktiv 2001/83/EF anmode Kommissionen om at vurdere, hvorvidt dets gældende lovgivningsramme vedrørende virksomme stoffer, der eksporteres til Unionen, og de respektive kontrol- og håndhævelsesaktiviteter sikrer et beskyttelsesniveau af folkesundheden, der svarer til Unionens, for at blive opført på en liste over tredjelande, som sikrer et tilsvarende beskyttelsesniveau af folkesundheden.
(1) Certifikater til brug ved import af in vivo-befrugtede og in vitro-producerede embryoner fra Schweiz er fastlagt i bilag C til direktiv 89/556/EØF med de ændringer, der er angivet i kapitel VI, del B, punkt 2, i appendiks 2 til bilag 11 til aftalen mellem Det Europæiske Fællesskab og Det Schweiziske Forbund om handel med landbrugsprodukter som godkendt ved afgørelse 2002/309/EF, Euratom truffet af Rådet og Kommissionen, for så vidt angår aftalen om videnskabeligt og teknologisk samarbejde, den 4. april 2002 om indgåelse af syv aftaler med Det Schweiziske Forbund.

(2) Foreløbig kode, der ikke foregriber landets definitive betegnelse, efter at de forhandlinger, der finder sted for øjeblikket i FN, er afsluttet.

(3) Certifikatet til brug ved import af in vivo-befrugtede embryoner ved import fra New Zealand er fastlagt i bilag IV til Kommissionens beslutning 2003/56/EF af 24. januar 2003 om sundhedscertifikater for import af levende dyr og animalske produkter fra New Zealand (gælder kun for embryoner, der er indsamlet i New Zealand), som er fastlagt i overensstemmelse med aftalen mellem Det Europæiske Fællesskab og New Zealand om sundhedsforanstaltninger i samhandelen med levende dyr og animalske produkter som godkendt ved Rådets afgørelse 97/132/EF.
(5)

Af klarhedshensyn bør budgetlofterne for 2012 for enkeltbetalingsordningen, efter at de lofter, der er fastsat for de betalinger, der er nævnt i artikel 52 53, 54, og 68 i forordning (EF) nr. 73/2009, er fratrukket lofterne i bilag VIII til samme forordning, offentliggøres. Det beløb, der skal fratrækkes nævnte bilag VIII for at finansiere den særlige støtte som omhandlet i artikel 68 i forordning (EF) nr. 73/2009, svarer til forskellen mellem det samlede beløb for den særlige støtte, som medlemsstaterne har anmeldt, og de beløb, der er anmeldt til finansiering af den særlige støtte i overensstemmelse med artikel 69, stk. 6, litra a), i samme forordning. Hvis en medlemsstat, der gennemfører enkeltbetalingsordningen, beslutter at yde den i artikel 68, stk. 1, litra c), nævnte støtte, skal det beløb, der anmeldes til Kommissionen, medregnes under loftet for enkeltbetalingsordningen, da denne støtte udgør en forhøjelse af enhedsværdien og/eller antallet af betalingsrettigheder for landbrugeren.
(1)

Ved Kommissionens forordning (EF) nr. 1213/2008 ( 2 ) blev der for første gang fastsat et samordnet flerårigt EF-kontrolprogram, og det omfattede årene 2009, 2010 og 2011. Programmet blev videreført ved på hinanden følgende kommissionsforordninger. Den seneste var Kommissionens forordning (EU) nr. 1274/2011 af 7. december 2011 om et samordnet flerårigt EU-kontrolprogram for 2012, 2013 og 2014 med det formål at sikre overholdelse af maksimalgrænseværdierne for pesticidrester i og på vegetabilske og animalske fødevarer og at vurdere forbrugernes eksponering for disse rester ( 3 ).
(1)

Unionens forsyning med visse fiskevarer er i øjeblikket afhængig af import fra tredjelande. Unionen er i de seneste 15 år blevet mere afhængig af import for at dække sit forbrug af fiskevarer. Unionens selvforsyningsgrad af fiskevarer er i perioden faldet fra 57 % til 38 %. For ikke at bringe Unionens produktion af fiskevarer i fare og for at sikre tilstrækkelige forsyninger til Unionens forarbejdningsindustri bør toldsatserne helt eller delvist suspenderes for et antal varer inden for toldkontingenter af passende størrelse. For at sikre, at producenterne i Unionen har de samme betingelser, bør der også tages højde for, hvor følsomme de enkelte fiskevarer på EU-markedet er.
(2)

De Forenede Nationers Miljøprogram (UNEP) og De Forenede Nationers Organisation for Ernæring og Landbrug (FAO) er blevet udpeget til at udføre sekretariatsopgaverne i forbindelse med gennemførelsen af PIC-proceduren, der blev indført ved Rotterdam-konventionen om proceduren for forudgående informeret samtykke for visse farlige kemikalier og pesticider i international handel, i det følgende benævnt »Rotterdam-konventionen«, der er godkendt af Fællesskabet ved Rådets afgørelse 2006/730/EF ( 3 ).
(5)

Kommissionen har udsendt en meddelelse til virksomheder, der har til hensigt at importere eller eksportere kontrollerede stoffer, der nedbryder ozonlaget, til eller fra Den Europæiske Union i 2013, og til virksomheder, der har til hensigt at anmode om en kvote for 2013 for disse stoffer til laboratorie- og analyseformål (2012/C 53/09) ( 3 ), og har som følge heraf modtaget erklæringer om planlagt import i 2013.
(6)

Værdierne for det andet sæt af fælles sikkerhedsmål dækker Unionens samlede jernbanesystem. Der foreligger ingen data til beregning af fælles sikkerhedsmål for de forskellige dele af jernbanesystemet, jf. artikel 3, litra e), i direktiv 2004/49/EF. Ved denne bestemmelse defineres fælles sikkerhedsmål som de sikkerhedsniveauer, som forskellige dele af jernbanesystemet (såsom systemet for konventionelle tog, systemet for højhastighedstog, lange jernbanetunneler eller linjer, der udelukkende anvendes til godstransport) og systemet som helhed mindst skal opfylde, udtrykt i risikoacceptkriterier. I øjeblikket er det ikke muligt at udvikle fælles sikkerhedsmål for disse dele af jernbanesystemet på grund af manglen på harmoniserede og pålidelige data om sikkerhedsresultater for dele af jernbanesystemer, der er i drift i medlemsstaterne. Dog bør det andet sæt af fælles sikkerhedsmål vedtages.
(4)

Desuden er der, siden direktiv 2001/37/EF blev vedtaget, fremkommet nye videnskabelige data om tobaksbrugs virkninger på helbredet og om principperne vedrørende virkningsfuld mærkning af tobak. Det er bl.a. blevet dokumenteret, at rygning er en medvirkende årsag til strube- og mundhulekræft, nedsat syn samt tand- og tandkødssygdomme. Det er også blevet dokumenteret, at når forældrene ryger, er der større risiko for, at børnene begynder at ryge.
(4)

I betragtning af formålet med artikel 17, stk. 2, i forordning (EF) nr. 1107/2009 for så vidt angår tilfælde, hvor Kommissionen vil vedtage en forordning om, at godkendelsen af et af de i nærværende forordnings artikel 1 omhandlede aktivstoffer ikke forlænges, fordi det ikke opfylder godkendelseskriterierne, fastsætter Kommissionen udløbsdatoen til den seneste af følgende datoer: den dato, der var gældende før nærværende forordnings ikrafttrædelse, eller datoen for vedtagelsen af forordningen om, at godkendelsen af aktivstoffet ikke forlænges.
(6)

Den seneste videnskabelige rådgivning fra Det Internationale Havundersøgelsesråd (ICES) og fra STECF konkluderer, at de fleste dybhavsbestande ikke udnyttes på et bæredygtigt grundlag, og at fiskerimulighederne for at sikre en bæredygtig udnyttelse af disse bestande bør reduceres, indtil der ses en positiv udvikling i bestandenes størrelse. ICES har desuden anbefalet, at direkte fiskeri efter orange savbug i alle områder og efter visse bestande af byrkelange og spidstandet blankesten ikke bør tillades.
Varebeskrivelse Tarifering (KN-kode) Begrundelse

(1) (2) (3)

1. Et flerfunktionsapparat (»multimediecenter til motorkøretøjer«) af den art, der anvendes til motorkøretøjer, bestående af to hoveddele: — en radiofonimodtager kombineret med en cd/dvd-afspiller — en aftagelig LCD-farveskærm af berøringstypen med et diagonalt skærmmål på ca. 17,5 cm (7 tommer) og billedformatet 16:9. Apparatet er udstyret med indgange til modtagelse af videosignaler fra eksterne enheder som f.eks. et bakkamera. Med apparatet følger en fjernbetjening. En ekstra skærm kan tilsluttes apparatet. 8528 59 70 Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 70. Apparatet er beregnet til at udføre flere forskellige funktioner (lydgengivelse, videogengivelse, radiofonimodtagelse, videoafspilning), som dog ikke er karaktergivende i forhold til apparatets design og konstruktion. I henhold til almindelig tariferingsbestemmelse 3 c) skal varen skal derfor tariferes under KN-kode 8528 59 70 som andre monitorer.

2. Et flerfunktionsapparat (»multimediecenter til motor-køretøjer«) af den art, der anvendes til motorkøretøjer, der måler cirka 17 × 5 × 16 cm. Det er en radiofonimodtager sammenbygget med et lyd- og videogengivelsesapparat og en LCD-farveskærm i et fælles kabinet. Skærmen har et diagonalmål på cirka 8 cm (3,5 tommer). Apparatet er udstyret med indgange til modtagelse af videosignaler fra eksterne enheder som f.eks. et bakkamera. Apparatet kan også gengive lyd og billeder fra et USB-hukommelsesstik. Med apparatet følger en fjernbetjening. En ekstra skærm kan tilsluttes apparatet. 8528 59 70 Tarifering i henhold til almindelig tariferingsbestemmelse 1, 3 c) og 6 vedrørende den kombinerede nomenklatur og teksten til KN-kode 8528, 8528 59 og 8528 59 70. Apparatet er beregnet til at udføre flere forskellige funktioner (lydgengivelse, videogengivelse, radiofonimodtagelse, videoafspilning), som dog ikke er karaktergivende i forhold til apparatets design og konstruktion. Apparatet kan ikke forevise signaler direkte fra en automatisk databehandlingsmaskine, da USB-grænsefladen kun anvendes til gengivelse af lyd eller video fra et USB-hukommelsesstik. Tarifering under underposition 8528 51 00 og 8528 59 31 er derfor udelukket. I henhold til almindelig tariferingsbestemmelse 3 c) skal apparatet skal derfor tariferes under KN-kode 8528 59 70 som andre monitorer.
(85)

Undersøgelsen viste, at faldet i salgspriserne mellem 2007 og 2009 delvis afspejlede den økonomiske krises indvirkning, som førte til et fald i omkostningerne på 28 % i den periode. Dette fald afspejlede hovedsageligt prisudviklingen på nikkel, som er det væsentligste råmateriale i fremstillingen af skruer, bolte, møtrikker og lignende varer af rustfrit stål. Imidlertid viste undersøgelsen, at der på trods af finanskrisens negative virkning på salgspriserne også var et pres i nedadgående retning via importen især fra andre tredjelande, som tog til på EU-markedet til trods for det lave forbrug, og trykkede prisen på de vigtige varetyper, som blev fremstillet og solgt af EU-erhvervsgrenen, der var nødt til at sænke sine salgspriser mere end faldet i omkostningerne. Det førte til en kraftig forværring af EU-erhvervsgrenens præstationer i denne periode. Selv om salgspriserne steg i NUP sammenlignet med 2009, var deres niveau ikke tilstrækkeligt til at dække alle omkostninger og gav ikke EU-erhvervsgrenen mulighed for at opnå en fornuftig fortjeneste.
(1)

For aktivstoffer, for hvilke godkendelsen udløber senest den 31. december 2018, bør vurderingen i forbindelse med gennemførelsen af proceduren for fornyelse uddelegeres til medlemsstaterne, idet der udpeges en rapporterende medlemsstat og en medrapporterende medlemsstat for hvert aktivstof. Denne uddelegering bør foregå således, at der opnås en ligelig fordeling af ansvaret og arbejdsopgaverne blandt medlemsstaterne.
(4)

Det er vanskeligt at fastlægge ikke-erhvervsmæssig brug af køretøjer nøjagtigt, og selv om det er muligt, er mekanismen til at gøre det ofte besværlig. Ifølge de foreslåede foranstaltninger bør momsbeløbet for udgifter, der kan fradrages for motorkøretøjer, der ikke udelukkende anvendes til erhvervsbrug, med visse undtagelser fastsættes til en fast procentsats. På grundlag af de foreliggende oplysninger mener Rumænien, at en fast sats på 50 % er berettiget. For at undgå dobbeltbeskatning bør kravet om angivelse af moms for ikke-erhvervsmæssig brug af et motorkøretøj samtidig suspenderes, når den har været omfattet af denne begrænsning. Disse foranstaltninger kan begrundes med, at der er behov for at forenkle proceduren for betaling af moms og forhindre momsunddragelse som følge af ukorrekt regnskabsføring og falsk momsangivelse.
(2)

Med henblik på at fremme udvekslingen af oplysninger fastsætter direktiv 2011/16/EU, at en sådan udveksling skal ske ved anvendelse af standardformularer. Følgelig bør der, også for at sikre, at de udvekslede oplysninger er hensigtsmæssige, og at selve udvekslingen er effektiv, fastsættes bestemmelser om formularer til udveksling af oplysninger efter anmodning, spontan udveksling af oplysninger, anmodning om meddelelse og feedbackoplysninger. Den kommende standardformular bør indeholde en række felter, der er tilstrækkeligt diversificeret til, at medlemsstaterne nemt kan behandle alle relevante sager ved blot at bruge de felter, der er relevante for den enkelte sag.
(1)

Ved brev registreret i Kommissionen den 30. august 2011 anmodede Rumænien om tilladelse til at indføre en særlig foranstaltning, som fraviger artikel 287, nr. 18), i direktiv 2006/112/EF, for at fritage afgiftspligtige personer, hvis årsomsætning ikke overstiger modværdien i national valuta af 65 000 EUR efter omregningskursen på dagen for Rumæniens tiltrædelse af Den Europæiske Union. Foranstaltningen vil fritage disse afgiftspligtige personer for nogle af eller alle de forpligtelser vedrørende merværdiafgift (moms), der er omhandlet i afsnit XI, kapitel 2-6, i direktiv 2006/112/EF.
(5)

En cost-benefit-analyse og en analyse af tekniske aspekter og sikkerhedsaspekter har påvist, at det vil være nødvendigt med en længere frist, før vidtrækkende krav til AEBS kan gøres gældende for alle køretøjer i klasse M2, M3, N2 and N3. Der skal i især tages hensyn til disse køretøjers bremseteknologi og ophænget af deres bagaksler ved fastlæggelsen af detaljerede regler for specifikke prøvninger og tekniske krav til typegodkendelse af disse køretøjer for så vidt angår AEBS. Det vil derfor være hensigtsmæssigt at gennemføre disse krav i to trin begyndende med godkendelsesniveau 1, som omfatter passende krav til kollisionsadvarsel og nødbremsning for køretøjstyper i klasse M3 og N3 og for køretøjstyper i kategori N2 med en totalmasse på over 8 tons, forudsat at disse køretøjstyper er udstyret med pneumatiske eller luft-over-hydraulik bremsesystemer og med pneumatiske ophængningssystemer for bagakslerne. Disse krav bør udvides yderligere og i et andet trin suppleres med et godkendelsesniveau 2, der også skal finde anvendelse på køretøjstyper med hydrauliske bremsesystemer og ikke-pneumatiske ophængningssystemer for bagakslerne og omfatte køretøjer i klasse M2 og N2 med en totalmasse på ikke over 8 tons. Den tidsmæssige gennemførelse af godkendelsesniveau 2 bør omfatte en tilstrækkelig frist til at indhente yderligere erfaringer med disse systemer og til at muliggøre en yderligere teknisk udvikling på dette område og til at De Forenede Nationers Økonomiske Kommission for Europa (FN/ECE) kan vedtage internationale harmoniserede funktions- og prøvningskrav for køretøjstyperne i de pågældende køretøjsklasser. Kommissionen skal derfor senest to år før gennemførelsesdatoen for godkendelsesniveau 2 vedtage prøvningskriterierne for advarsel og bremseaktivering for køretøjer i klasse M2 og N2 med en totalmasse på ikke over 8 tons eller derunder, idet der tages hensyn til udviklingen på FN/ECE-niveau inden for dette område.
(1)

Morinaga Milk Industry Co. Ltd. indgav den 2. marts 2011 en ansøgning til de kompetente myndigheder i Irland om tilladelse til at markedsføre bovint lactoferrin som en ny levnedsmiddelingrediens. Bovint lactoferrin er et jernbindende protein fra mælk, som agtes tilsat til fødevarer.
(4)

Den Europæiske Fødevaresikkerhedsautoritet (EFSA) konkluderede i sin udtalelse af 17. november 2011 ( 2 ), at præparatet af alfa-galactosidase (EC 3.2.1.22) produceret af Saccharomyces cerevisiae (CBS 615.94) og endo-1,4-beta-glucanase (EC 3.2.1.4) produceret af Aspergillus niger (CBS 120604) under de foreslåede betingelser for anvendelse ikke har skadelige virkninger på dyrs eller menneskers sundhed eller på miljøet, og at præparatet kan øge slagtekyllingers endelige kropsvægt. EFSA mener ikke, at der er behov for særlige krav om overvågning efter markedsføringen. EFSA har ligeledes gennemgået den rapport om analysemetoden vedrørende fodertilsætningsstoffet, der blev forelagt af det i henhold til forordning (EF) nr. 1831/2003 oprettede referencelaboratorium.
(4)

Både de flåder, der fisker efter jomfruhummer, og de flåder, der anvender bundtrawl og vod til fiskeri efter blandet finnefisk, har et stort udsmid af ungkuller og hvilling på grund af den ringe selektivitet af de anvendte redskaber. ICES anfører endvidere, at torskebestanden er stærkt afhængig af tilgangen af fisk, og at der bør anspores til at anvende tekniske foranstaltninger for at mindske udsmidet. Med den seneste høje tilgang af både kuller- og hvillingbestande i Det Keltiske Hav forventes udsmidet at blive endnu større i år. ICES tilråder følgelig, at der straks træffes tekniske foranstaltninger for at øge selektiviteten og mindske udsmidet af kuller, hvilling og torsk.
(7)

Det er urimeligt besværligt for brugerne gentagne gange fra den ene dag til den næste at skulle tilpasse mærkningen af foder, der indeholder forskellige tilsætningsstoffer, som er blevet godkendt et efter et i henhold til proceduren i artikel 10, stk. 2, i forordning (EF) nr. 1831/2003, og for hvilke der skal overholdes nye mærkningsregler. Den administrative byrde for brugerne bør derfor mindskes gennem indrømmelse af en tidsfrist, der muliggør en glidende ændring af mærkningen.